***STANDARDNI OBRAZAC UGOVORA O SUFINANCIRANJU***

***PRELOŽAK***

**Ministarstvo regionalnoga razvoja i fondova Europske unije**, OIB 69608914212, Trg kralja Petra Krešimira IV. broj 1, Zagreb, zastupano po potpredsjedniku Vlade Republike Hrvatske i ministru regionalnoga razvoja i fondova Europske unije prof. dr. sc. Branku Grčiću (u daljnjem tekstu: Ugovaratelj)

i

**­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_ županija, Općina/Grad \_\_\_\_\_\_\_\_\_\_\_\_\_\_,** Adresa\_\_\_\_\_\_\_\_\_\_\_\_\_\_\_,OIB: \_\_\_\_\_\_\_\_\_\_\_\_\_\_\_, zastupana po načelniku/gradonačelniku/županu\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ (u daljnjem tekstu: Korisnik)

sklapaju

 **UGOVOR O SUFINANCIRANJU**

Broj: \_\_\_\_\_\_\_\_\_\_\_\_\_\_\_\_\_\_\_PORLZ-\_\_\_

**Predmet ugovora**

**Članak 1.**

1.1. Predmet ovog Ugovora je sufinanciranje radova za Projekt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pod referentnim brojem: PORLZ-\_\_\_ (u nastavku teksta: Projekt), prema ***Programu održivog razvoja lokalne zajednice***, KLASA: \_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_ od \_\_\_\_\_. siječnja 2013. i u skladu s Odlukom o odabiru projekata, KLASA: \_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_ od \_\_. \_\_\_\_\_\_\_ 2013. godine.

1.2. Ugovaratelj se obvezuje sufinancirati Projekt iz prethodnog stavka do maksimalnog ukupnog iznosa sufinanciranja od \_\_\_\_\_\_\_\_\_\_ kuna (\_\_\_\_\_\_\_\_\_\_\_\_\_\_\_). U navedeni iznos uključen je PDV.

1.3 Ugovaratelj se obvezuje sufinancirati \_\_% od ukupne vrijednosti Projekta, s tim da ukupni iznos sufinanciranja od strane Ugovaratelja ne smije prekoračiti odobreni maksimalni iznos sufinanciranja iz članka 1. Stavak 2. Ovog Ugovora, a Korisnik se obvezuje sufinancirati preostalih \_\_% od ukupne vrijednosti Projekta.

1.4. Ukupna vrijednost projekta utvrditi će se nakon provođenja postupka javne nabave za projekt iz članka 1. Stavka 1. Ovog Ugovora. Postupak javne nabave za Projekt će provesti Korisnik.

1.5. Odgovornost za provedbu Projekta iz članka 1. stavak 1. u cijelosti preuzima Korisnik.

1.6. Sredstva Ugovaratelja za provedbu Programa održivog razvoja lokalne zajednice su osigurana u „Državnom proračunu Republike Hrvatske za 2013. godinu i projekciji za 2014. i 2015. godinu“ („Narodne novine“, broj 139/12), u razdjelu 061, glava 05 Ministarstva regionalnoga razvoja i fondova Europske unije, Program 2902 - Razvoj potpomognutih područja, aktivnost K 549110 - Razvoj potpomognutih područja, račun 363 - Pomoći unutar općeg proračuna.

1.7. Projekt Korisnika se sufinancira u rokovima i pod uvjetima navedenim u ovom Ugovoru, uključujući i Priloge, a Korisnik potvrđuje da je s njima upoznat te da ih prihvaća. Ukupni iznos investicije, iznos aktivnosti koji se sufinancira u 2013. godini i udio sufinanciranja Korisnika će se potvrditi u Revidiranom proračunu projekta.

1.8. Korisnik se obvezuje na provedbu Projekta iz članka 1. stavak 1. Ovog Ugovora, uključujući i provedbu postupaka javne nabave za Projekt. Prije potpisivanja Ugovora o sufinanciranju Korisnik dostavlja Ugovaratelju Financijsku identifikaciju i ovjerenu bjanko zadužnicu na iznos koji odredi Ministarstvo, kao jamstvo za izvršenje obveze Korisnika.

1.9. Ugovaratelj ne snosi odgovornost, potpunu niti djelomičnu, za štete proizašle iz bilo koje aktivnosti Korisnika u okviru sufinanciranog Projekta.

**Stupanje na snagu i trajanje Ugovora**

**Članak 2.**

2.1. Ovaj Ugovor stupa na snagu danom potpisivanja obiju ugovornih strana i proizvodi pravne učinke do datuma dostave završnog izvješća odnosno najkasnije do 31.03.2014. godine.

2.2. Provedbeno razdoblje Projekta traje najdulje do 31. ožujka 2014. godine.

**Financiranje Projekta**

**Članak 3.**

3.1. Plaćanja od strane Ugovaratelja i Korisnika će se vršiti izravno izvoditelju radova/izvršitelju usluga, prema stvarno ispostavljenim situacijama/računima u postotcima iznosa sufinanciranja Ugovaratelja i Korisnika utvrđenih u Proračunu projekta te potvrđenih u Revidiranom proračunu projekta, a po situacijama za stvarno izvršene/isporučene radove/usluge, koje se Korisnik obvezuje dostaviti Ugovaratelju, a nakon što Korisnik provede postupak javne nabave za projekt iz članka 1. stavak 1. Ovog Ugovora.

3.2. Ukoliko Ugovaratelj tijekom provedbe Projekta uoči postojanje određenih nepravilnosti, kao što je nenamjensko trošenje sredstava sufinanciranja, postupanje protivno odredbama ovog ugovora, odstupanje od uvjeta i načina provedbe Projekta, kao i sve druge eventualne nepravilnosti na strani Korisnika, ima pravo obustaviti prijenos sredstava u dijelu u kojemu sudjeluje u sufinanciranju, sve dok ih Korisnik ne otkloni, o čemu će pisanim putem preporučeno, obavijestiti Korisnika.

3.3. Rok plaćanja je 30 (trideset) dana od ovjere situacije/računa od strane Ugovaratelja.

Za udio sufinanciranja Ugovaratelja zadnja ispostavljena situacija/račun za aktivnost u 2013. godini treba biti dostavljena Ugovaratelju najkasnije do 30. studenoga 2013., kako bi bila plaćena u 2013. godini.

3.4. Korisnik je dužan jedan primjerak ispostavljene situacije/račun dostaviti Ugovaratelju u izvorniku.

3.5 Financijski i tehnički izvještaji prilažu se kao dokument zahtjevu za plaćanje.

3.6. Periodično izvješće mora biti priloženo uz svaki zahtjev za isplatu, a završno izvješće treba biti dostavljeno Ugovaratelju najkasnije tri mjeseca nakon perioda implementacije Projekta. Ukoliko Korisnik navedeno ne dostavi do roka te ne podnese dokazima potkrijepljeno pisano obrazloženje uz navođenje razloga neispunjenja svojih obveza, Ugovaratelj će pokrenuti postupak za povrat sredstava, a potom za naplatu bjanko zadužnice.

**Ostale obveze Korisnika**

**Članak 4.**

4.1. Korisnik je dužan pridržavati se uvjeta i načina provedbe Projekta s kojima je upoznat i koji predstavljaju sastavni dio provedbe Programa.

4.2. Korisnik je upoznat sa Dodatkom D - Opći uvjeti primjenjivi na ugovore o sufinanciranju Ministarstva regionalnoga razvoja i fondova Europske unije za Program održivog razvoja lokalne zajednice i istog se obvezuje pridržavati u cijelosti.

**Dostavljanje pismena**

**Članak 5.**

5.1 Svaka komunikacija vezana za ovaj Ugovor se vodi u pisanom obliku uz navođenje referentnog broja i naziva projekta. Sva pismena će ugovorne strane slati poštom preporučeno na slijedeće adrese:

Za Ugovaratelja:

Ministarstvo regionalnoga razvoja i fondova Europske unije

Trg kralja Petra Krešimira IV. broj 1

10000 Zagreb

Za Korisnika:

Općina/Grad \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_

**Prilozi Ugovoru**

**Članak 6.**

* 1. Prilozi ovom Ugovoru su:

Prilog 1: Revidirani proračun projekta

Prilog 2: Dodatak D - Opći uvjeti primjenjivi na ugovore o sufinanciraju MRRFEU za Program

Prilog 3: Financijska identifikacija

Prilog 4: Bjanko zadužnica

6.2. Prilozi iz stavka 1. ovog članka su sastavni dio ovog Ugovora.

**Raskid Ugovora**

**Članak 7.**

7.1. Ukoliko jedna ugovorna strana ne može izvršavati obveze na način i u rokovima utvrđenim odredbama ovog Ugovora, o tome se obvezna očitovati drugoj ugovornoj strani. U slučaju da ugovorne strane ne postignu sporazumno rješenje, svaka može raskinuti ovaj Ugovor pisanom obaviješću o raskidu Ugovora poslanom poštom preporučeno. Danom raskida Ugovora se smatra dan zaprimanja tako poslane obavijesti.

7.2. Ugovorne strane su suglasne da ovaj Ugovor može biti raskinut sporazumom obiju ugovornih strana ili u slučaju nastupa sljedećih okolnosti:

- ako zbog više sile nije moguće ispunjavati ugovorene obveze

- ako nastupe druge okolnosti ili događaji koji onemogućavaju ispunjenje Ugovora

- ukoliko dođe do promjena u visini raspoloživih sredstava na navedenoj

 proračunskoj poziciji Ugovaratelja.

7.3. O nastupu okolnosti iz prethodnog stavka ovog članka, ugovorna strana na čijoj strani su nastupile je obvezna odmah po njihovu nastupanju obavijestiti drugu ugovornu stranu pisanom obaviješću poslanom poštom preporučeno.

7.4. U slučaju sporazumnog raskida Ugovora, smatra se da je ugovor raskinut danom potpisivanja sklapanja sporazuma.

7.5 Ugovaratelj je ovlašten jednostrano raskinuti ovaj Ugovor i zahtijevati povrat sredstava ukoliko Korisnik u zadanom roku iz članka 3. stavak 2. Ne otkloni uočene nepravilnosti. U tom slučaju Ugovaratelj može potraživati od Korisnika povrat cjelokupnog iznosa uplaćenih sredstava sufinanciranja, iznos dospjelih kamata te iznos eventualne nastale štete.

**Završne odredbe**

**Članak 8.**

8.1. Na sve što nije utvrđeno ovim Ugovorom, primjenjuju se odredbe Zakona o obveznim odnosima i ostalih pozitivnih propisa Republike Hrvatske.

8.2. Ugovorne strane će sve eventualne nastale sporove iz ovog Ugovora rješavati sporazumno, a ukoliko u tome ne uspiju, ugovaraju mjesnu nadležnost stvarno nadležnog suda u Zagrebu.

**Članak 9.**

9.1 Ovaj Ugovor je sklopljen u četiri istovjetna primjerka, svaki sa snagom izvornika, od kojih po dva za svaku ugovornu stranu.

KLASA : \_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_

|  |  |
| --- | --- |
|  **Za Korisnika** |  **Za Ugovaratelja** |
| \_\_\_\_\_\_\_\_\_\_\_\_\_\_\_\_\_\_\_\_\_ |  | Potpredsjednik Vlade Republike Hrvatske i ministar regionalnoga razvoja i fondova Europske unije |  |
|  \_\_\_\_\_\_\_\_\_\_\_\_\_\_\_\_\_\_\_\_\_  |  | prof. dr. sc. Branko Grčić |  |